Dnevnik učenja 3. Igra. Učenje kroz igru

[bookmark: _GoBack]Setite se različitih situacija igre - nekih u kojima ste se vi igrali kao dete, ili nekih u kojima ste videli drugu decu da se igraju.. Razmišljajte o igri, a zatim osmislite i zapišite svoju definiciju igre. Kako biste nekome, ko ne zna ništa o tome, definisali igru, šta to znači igra? Nije važno u ovom momentu da vaš odgovor bude tačan, nije važno ni da je rečen stručnim ili naučnim jezikom. Za sada on treba da oslikava vaše razmišljanje, doživljaj- vaš zaključak.
Koliko je, u videu predstavljena definicija igre (Igra je zabavno iskustvo, za dete smisleno iskustvo koje se može  ponoviti, u kom je dete aktivno u istraživanju i koje podrazumeva puno socijalne razmene sa okolinom)  bliska vašem razumevanju igre iz prethodnog zadatka? Na osnovu čega ste vi koncipirali svoje razumevanje igre? Šta je u fokusu - šta je centralna tema ove definicije igre?
Razmislite - Kako ljudi iz vašeg okruženja vrednuju igru? Kako razumeju njen značaj? Kako se vrednosti koje su date igri vide u prodavnici igračaka na primer? Čime se igraju roditelji i deca? Čime se igraju dečaci, čime devojčice? Kako sa pravda i razume ta razlika? Razmislite - kako vi u svom radu možete da unapredite način na koji se vrednuje i razume igra?
Analizirajte podsticaje za igru ponuđene u videu. U videu su dati i primeri igara kojih su se igrala deca. Šta još sve dete može da nauči, da se pita i istraži uz pomoć ovih podsticaja?

Pročitajte materijal: Krnjaja, Breneselović- Projektni pristup učenju i Krnjaja Ž- Osnove diversifikovanih programa PVO
Šta zaključujete- kako se igra i podrška istraživanju kroz igru integrišu u program u vrtićima?

